Møllehuset | Ferie i Svaneke | Læs mere her! | Ferie på Bornholm
Møllehuset - Møllegården - Ferielejligheder i Svaneke
Møllehuset - Køkken
Møllehuset - Et af de to soveværelser
Møllehuset - Solterrasse
Nyd solen på klipperne foran Møllehuset
Møllehuset - Skitsetegning
Møllehuset er et dejligt sommerhus skønt beliggende på vandsiden af "Møllebakken" - tæt ved Svanekes næsten 400 år gamle stubmølle - deraf navnet Møllehuset.
Møllehuset, som ligger i tilknytning til ferielejlighederne på Møllegården, er på 100 m2 fordelt på to plan. I stueetagen bliver du mødt af en hyggelig entre, som fører dig videre til den store stue og køkkenet. Det ligeledes store køkken giver dig god mulighed for at lave ferielækkerier. Fra stuen har du udgang til to dejlige terrasser, ligesom du også kan nyde ferielivet i den store have med grillborde og hyggekroge. På 1. sal er der to identiske soveværelser med hver to senge. Der er et forrum med kommoder og garderobeskabe, ligesom der på 1. sal er et dejligt badeværelse med bruseafsnit og toilet.
Med blot 700 meter til Torvet i Svaneke har Møllehuset en central beliggenhed - men du bor samtidigt roligt, idet Møllehuset ligger tilbagetrukket fra vejen.
Ligeved Møllehuset går en lille sti ned til Østersøen, hvor du kan bade fra klipperne. Fortsætter du lidt videre, kommer du til den idylliske Vigehavn, hvor små fiskejoller skaber en hyggelig atmosfære. Fra Vigehavn fortsætter stien langs flotte gamle bindingsværkshuse - og snart vil en liflig duft af fiskelækkerier fra Svaneke Røgeri komme dig i møde. Fortsætter du videre kommer du til Svaneke Havn, hvor der også venter dig en skøn feriestemning.
Glæd dig til en dejlig ferie i Møllehuset. Et flot og godt beliggende hus til en attraktiv lejepris.
* Vaskemuligheder: Ja, som gæst i Møllehuset har du adgang til vaskemaskine mod betaling (Vaskemaskinen står på det nærliggende Møllegården)
* Afstand til centrum i Svaneke: 700 meter
* Afstand til restaurant: 700 meter
* Husdyr: Husdyr er desværre ikke tilladt i Møllehuset
* Ankomstdag: I højsæsonen er søndag ankomst- og afrejsedag. I øvrige perioder kan du frit vælge ankomst- og afrejsedag, ligesom du ikke behøver at leje Møllehuset for hele uger.
* Ankomst-Afrejse: På ankomstdagen har du Møllehuset fra klokken 15:00. På afrejsedagen beder vi dig forlade Møllehuset senest klokken 10:00, således at vi kan nå at rengøre huset til de næste gæster.
Bestil din ferie på Møllehuset nu - så kan du allerede i dag begynde at glæde dig til skønne feriedage. Indtast din ønskede ankomstdato i bestillingsboksen eller ring til os nu: 56 95 85 66 - så kan du få gode tips til en skøn ferie.